
www.cfnavarra.es/camara.comptos).

I. Sarrera
Nafarroako Comptos Ganbera arautzen duen abenduaren 20ko 19/1984 Foru Legeari jarraikiz, Comptos Ganberak erregulartasun-auditoria egin du Iruñeko Udalak 2008ko ekitaldian izandako jarduera finantzarioari buruz. 

Lan hau sartu zen Comptos Ganberak 2009rako onetsi zuen fiskalizazio-programan, eta auditoriako bost teknikarik eta auditore batek osaturiko taldeak egin zuen, betiere Comptos Ganberako zerbitzu juridiko, informatiko eta administratiboen laguntzarekin.
Fiskalizazio txostenari 2008ko ekitaldiko urteko kontu bateratuen oroitidazkia erantsi diogu, udalak eginikoa.
Udaleko eta haren menpeko erakunde autonomoetako langileei eskerrak ematen dizkiegu lan hau egiteko eman diguten laguntzarengatik.

II.1. Udalari buruzko datu orokorrak. 

Iruñeko Udalak, 2008ko urtarrilaren 1ean, zuzenbideko 197.275 biztanle zituen, eta 23,55 km2ko azalera.
Udalaren antolamendua, besteak beste, beharrezkoak diren ondoko organoek osatuta dago: Osoko Bilkura, zeina ordezkaritza politiko gorenaren organoa baita, Tokiko Gobernu Batzarra eta alkatea.

Administrazio-antolamendua arautze aldera, udalak erregelamendu berria onetsi zuen 2007an, eta bertan ezarri zen, alkatearen zuzendaritzapean, honako udal-egitura:
· Alkatetza Kabinetea.
· Gerentzia bat, udal alorren funtzionamendua zuzentzen eta koordinatzen duena.
· Gobernuko hamalau arlo. 

Alorrak zinegotzi baten ardurapean daude, eta haien zuzendari bat eta idazkari tekniko bat dauzkate, biak zuzenean izendatuak, Alkatetzaren Kabinetearekin gertatzen den bezala. 


Udalak, zerbitzu publikoak kudeatzeko, ondoko enteak sortu ditu:
· Erakunde autonomoak:
Udalaren haur eskolak: haur eskolen zerbitzuaren kudeaketa.
Hirigintzako Udal Gerentzia: Iruñeko udalerriko hirigintza kudeaketa.
· Merkataritza-sozietateak:

Udal enpresa publikoetan udalak duen gehienezko partaidetza eta enpresa horiek emandako zerbitzu publikoak ondoko taulan ageri dira:
	Enpresa
	Partaidetza (%)
	Sozietatearen xedea

	Comiruña, S.A.Comiruña, S.A.
	100
	Txikizkako merkatuak

	Pamplona Centro Histórico, S.A.Pamplona Centro Histórico S.A.
	100
	Hirigune historikoaren hirigintza

	ANIMSA, S.A.ANIMSA, S.A.
	   78,06
	Udal informatika

	Mercairuña, S.A.Mercairuña, S.A.
	 51
	Handizkako merkatuak

	Asimec S.A-
	100
	Etxez etxeko laguntza


Udalak ehuneko 31,49ko partaidetza dauka Oficina de Congresos de Pamplona Convention Bureau, S.L. enpresan, zeinak kongresu-kudeaketa baitauka jarduera gisa.
· Fundazioak:
Gayarre Antzokiaren Fundazioa, Gayarre antzokia kudeatzeko eta administratzeko.
Erruki Etxearen Fundazioa, hirugarren adinekoentzako zerbitzua emateko.
Iruñeko Udalaren eta haren menpeko erakundeen osaketa ondoko irudian ageri dena da.

Honakoak dira entitate horien guztien datu ekonomiko nagusiak 2008ko ekitaldiaren itxieran:
· Administrazio publikoaren arloa:
Euroak, milakotan
	
	Aitortutako eskubideak
	Aitortutako betebeharrak
	Langileak, abenduaren 31n

	Udala
	248.816
	231.223
	1395

	Hirigintza Gerentzia
	34.608
	29.559
	30

	Haur eskolak
	7.058
	7.274
	165


· Merkataritza-sozietateak:
	Enpresak
	Diru-sarrerak
	Gastuak
	Ekitaldiko emaitzak

	Comiruña, S.A.
	567
	503
	64

	Mercairuña, S.A.
	1.562
	1.285
	277

	ANIMSA
	8.424
	8.332
	92

	Pamplona Centro Histórico S.A
	1451
	1.428
	23

	Asimec, S.A.
	551
	533
	18


Asimec 2008ko ekainean eratu zen merkataritza-sozietate gisa; haren kapitala, oso-osorik, udalarena da, udala baita hura sortu duena etxez etxeko laguntza zerbitzuak zuenean kudeatzeko modu gisa.
· Fundazioak:
	
	Diru-sarrerak
	Gastuak
	Ekitaldiko emaitzak

	Gayarre Antzokia
	2.553
	2.544
	9

	Erruki Etxea
	16.541
	15.878
	663


Kanpoko auditoreek Iruñeko Udalaren erakunde autonomoen, enpresa publikoen eta fundazioen 2008ko ekitaldiko kontuen auditoria egin dute. 
Udala sarturik dago Iruñerriko Mankomunitatean, eta haren bidez kudeatzen ditu uraren ziklo integralaren zerbitzuak (goi presioko ur hornidura eta beheko presioko saneamendua), hiri hondakin solidoen tratamendukoak eta hiri garraiokoak.
II.2. Araudia
2008an zehar Iruñeko Udalak bete beharreko oinarrizko araudia nagusiki honako lege eta erregelamendu hauek osatzen dute:
· Toki esparruko araubide eta administrazioari eta ekonomiaren, aurrekontuen eta kontabilitatearen esparruko araubideei dagokienez, honakoak dira aplikatzekoak:
7/1985 Legea, apirilaren 2koa, toki-araubidearen oinarriak arautzen dituena.
Iruñeko Udalari antolaketa arloan aplikatuko zaion araubidea izanen da Toki Araubideko Oinarriak arautzen dituen apirilaren 2ko 7/1985 Legeko X. tituluan, populazio handiko udalen antolaketa araubidea, ezarrita dagoena, Nafarroako Toki Administrazioari buruzko uztailaren 2ko 6/1990 Foru Legearen ondoriozko berezitasunak erantsita.
Uztailaren 2ko 6/1990 Foru Legea, Nafarroako Toki Administrazioari buruzkoa, eta hori aldatzen duten foru legeak.
Iruñeko Udalaren 1998ko otsailaren 27ko Erregelamendu Organikoa.
Martxoaren 10eko 2/1995 Foru Legea, Nafarroako toki ogasunei buruzkoa, eta hori aldatzen duten foru legeak.
Abenduaren 2ko 16/1997 Foru Legea, Iruñeko Hiriburutza Agiria ezartzen duena.
270, 271 eta 272 foru dekretuak, 1998ko irailaren 21ekoak, aurrekontu eta gastu publikoari, aurrekontu-egiturari eta Nafarroako toki-administraziorako kontabilitate-instrukzio orokorra onesteari buruzkoak, hurrenez hurren.
Kontabilitate publikoaren plan orokorra, Toki Administrazioari egokitua, Ekonomia eta Ogasun Ministerioak 1990eko uztailaren 17ko aginduaz onetsitakoa.
2008ko aurrekontuaren betetze-oinarriak. 

Udalak exijitutako tasa eta prezio publikoei buruzko ordenantzak eta erabakiak.
· Dirulaguntzen arloan, Dirulaguntzei buruzko azaroaren 17ko 38/2003 Lege orokorra, hori garatzeko erregelamendua, uztailaren 21eko 887/2006 Errege Dekretuaren bitartez onetsia, dirulaguntzei buruzko ordenantza orokorra eta udalak onetsiriko ordenantza bereziak.
· Administrazio-kontratazioaren esparruan, Kontratu Publikoei buruzko 6/2006 Foru Legea, ekainaren 9koa, otsailaren 14ko 1/2007 Foru Legean ezarritako berezitasunekin.
· Langileen arloan, abuztuaren 30eko 251/1993 Legegintzako Foru Dekretua, Nafarroako Administrazio Publikoen Zerbitzuko Langileen Estatutuaren Testu Bategina onesten duena, bai eta hura garatzeko xedapenak ere.
· Hirigintzaren arloan, Lurralde Antolamenduari eta Hirigintzari buruzko abenduaren 20ko 35/2002 Foru Legea.
III. Helburua
Nafarroako Toki Administrazioari buruzko uztailaren 2ko 6/1990 Foru Legeari, Nafarroako Toki Ogasunei buruzko martxoaren 10eko 2/1995 Foru Legeari eta Comptos Ganbera arautzen duen abenduaren 20ko 19/1984 Foru Legeari jarraituz, udalaren 2006ko ekitaldiaren kudeaketa ekonomiko-finantzarioaren erregulartasun-fiskalizazioa egin dugu. 

Lanaren xedea da gure iritzia ematea hurrengo gaiei buruz:
a) Ea Udalaren 2008ko ekitaldiko kontu orokorrak ondarearen, egoera ekonomiko-finantzarioaren, aurrekontuaren likidazioaren eta 2008ko abenduaren 31ko emaitza ekonomikoaren irudi zehatza ematen duen, aplikatzekoak diren kontabilitate-printzipio eta -arauei jarraituz.
b) Legeen betetzea udalak 2008ko ekitaldian garaturiko jarduera ekonomiko-finantzarioan.
c) Udalaren eta haren menpeko erakunde autonomoen 2008ko abenduaren 31ko finantza-egoera bateratua.
d) Egin zuen azken fiskalizazio-txostenean, Comptos Ganbera honek eman zituen gomendioak bete diren.
IV. Norainokoa eta mugak
Comptos Ganberak, bere jarduketa programarekin bat, Iruñeko Udalaren (aurrerantzean, “udala”) finantzen egoera-orrien fiskalizazioa egin du; egoera-orri horietan sarturik daude 2008ko ekitaldiko aurrekontuaren likidazioaren egoera-orria, aurrekontu-emaitza eta diruzaintza-gerakina, bai eta egoera-orri horien informazio osagarria eta azalpen oharrak ere. Informazio finantzario horretan sarturik daude udalaren eta haren erakunde autonomoen aurrekontu-likidazio bateratua eta udalaren, erakunde autonomoen eta partaidetza, osotara, udalarena duten sozietateak (Comiruña eta Pamplona Centro Histórico eta Asistencia municipal en casa S.A.).
Gainerako udal entitateei dagokienez, gure helburua da kanpo auditoretzako txostenak aztertzea, horietatik ondorioak eta gomendioak ateratzeko.
Lana dirusarrera eta gastuei dagozkien atal ekonomikoen eta ondare-masa ezberdinen ikuskapenean gauzatu da, eta antolamendu, kontabilitate eta barne-kontroleko gaiak aztertu dira.
Espainiako Estatuko Kanpo Kontrolerako Organo Publikoak Koordinatzeko Batzordeak onetsiriko fiskalizazio-printzipio eta arauei jarraituz burutu dugu lana eta halaber, egoeraren arabera beharrezkotzat jo ditugun froga guztiak ere egin ditugu.
Txostenean daude udalaren eta haren erakundeen antolamendua, barne-kontrola, eraginkortasuna eta efizientzia hobetzeko beharrezkotzat jotzen ditugun iruzkin eta gomendioak.
V. Iritzia
Egin dugun lanaren norainokoarekin bat, udalaren 2008ko ekitaldiko kontu orokorra aztertu dugu. Udalaren erantzukizuna da kontuaren prestaketa eta edukia. Haren erakunde autonomoei eta enpresa publikoei buruzko auditoria-txostenak ere, aipaturiko ekitaldikoak direnak, aztertu ditugu. 

Gure lanaren emaitza gisa, honako iritzi honetara iritsi gara:
V.1. Udalaren kontu orokorra
Alde batera utzirik udal montepioari atxikitako funtzionarioen pentsio-eredu indardunen ondoriozko betebehar aktuarialak zenbatetsi ez izanari dagokion salbuespenaren ondorioak, udalaren 2008ko ekitaldiko kontu orokorrak irudi zehatza agertzen du, muntadunak diren alderdi guztietan, 2008ko abenduaren 31ko ondareari eta egoera finantzarioari, 2008ko ekitaldiko aurrekontuaren likidazioari eta egun horretako emaitza ekonomiko eta ondarezkoari buruz, eta beharrezkoa eta nahikoa den informazioa biltzen du hori egokiro interpretatu eta ulertzeko, aplikatzekoak diren kontabilitate publikoko printzipio eta arauei jarraituz. 

V.2 Legezkotasuna
Oro har, 2008ko ekitaldian zehar, udalaren jarduera ekonomiko-finantzarioa legezkotasun-printzipioari jarraituz egin da.
V.3. Egoera ekonomikoa.
Gastuen hasierako aurrekontuari, 296 milioi euro, beste 32 gehitu behar zaizkio, hau da, ehuneko 11, 328 milioiko kopurura iristeko. Gastuek 255 milioi euro egin dute; betetzea, beraz, ehuneko 78 izan da.
Dirusarrerek, hasierako aurrekontu berarekin, 68 milioitan egin dute gora –hau da, ehuneko 23–, 364 milioira iristeraino. Aitorturiko eskubideek 278 milioi egiten dute; haien betetze maila, beraz, 76 da.
Udalaren 2007ko abenduaren 31ko diruzaintzako gerakin negatiboa finantzatzeko erabilitako baliabideen soberakinari dagozkion aldaketen zenbatekoan dagoen aldea.
Ekitaldiko emaitza doituak 8,3 milioi euro egin zuen. 2007ko ekitaldian, berriz, 6,4 milioiko defizita egon zen.
Gastu orokorretarako diruzaintzako gerakina 12 milioikoa izan zen. Hona osaketa:
	Udala
	- 25.939.039

	Haur eskolak
	+ 244.321

	Gerentzia
	+ 13.572.921

	
	- 12.121.797


Horrenbestez, oso nabarmena da udalak eta hirigintza-gerentziak jokabide desberdina izan dutela.
Honakoak dira betetze bateratuari buruzko adierazle nagusiak: 

	
	2004
	2005
	2006
	2007
	2008

	Aitorturiko eskubideak, guztira
	185.520.633
	225.691.130
	213.156.908
	276.285.653
	277.546.063

	Aitorturiko betebeharrak, guztira
	181.756.422
	206.252.212
	238.070.062
	323.305.342
	255.120.428

	Zorpetze-maila
	% 2,13
	% 3,36
	% 1,54
	% 2,86
	% 3,21

	Zorpetze-muga
	% 8,51
	% 8,37
	% 13,31
	% 6,76
	% 6,40

	Zorpetze-ahalmena
	% 6,37
	% 5,01
	% 11,78
	% 3,90
	% 3,18

	Inbertsioaren indizea
	% 27,10
	% 30,79
	% 35,12
	% 50,01
	% 32,68

	Gastu arruntak biztanleko
	663
	708
	772
	803
	845

	Tributu bidezko dirusarrerak biztanle bakoitzeko
	350
	389
	383
	416
	423

	Zorra biztanleko
	265
	256
	245
	308
	366


Datu bateratuetatik ondorioztatzen da zorpetzeko ahalmenak (edo aurrezki garbia) behera egin duela eta aldiko inbertsio-indizea ehuneko 30etik 35era bitartekoa dela, 2007. urtean ehuneko 50eko punta batekin.
V.4 Aurreko ekitaldietako gomendioen betetzea
Nafarroako Comptos Ganberaren azken txostenetan eginiko gomendioei dagokienez, arlo desberdinek hartutako neurrien zerrenda bat aurkeztu du udalak; neurri horiek, askotan, 2010eko ekitalditik aurrera izanen duten eragina, nagusiki kontabilitateko aplikazio informatiko berriaren ezarpenarekin lotuta daudenak. 
Zehazki, “proiektu estrategikoak”, “langileak”, “hiri kontserbazioa”, “tokiko ogasuna”, “hirigintzako gerentzia” eta udal gerentzia –hiru “zerbitzu agindu” egin ditu diru-laguntzei eta kontratazioari buruzko espedienteen izapidetzeari dagozkionak– arloetako gomendioen jarraipenari buruzko azterketa aurkeztu du udalak. Halaber, ANIMSAren eta udalaren arteko harremanetarako proposamen bat heldu zaigu, 2010eko ekitalditik aurrera ezartzekoa.
VI. Iruzkinak, ondorioztapenak eta gomendioak
Kontuan izanda txosten honetan adierazitako iritzia eta Comptos Ganberaren txostenetako gomendioak –2010eko ekitaldian zehar ezarriko lirateke, askotan– betetzera bideratutako jarduerei buruz arloek aurkeztutako dokumentazioa, epigrafe honetan azpimarratuko ditugu soilik lehen aintzat hartu gabeko alderdiak, edo, dauzkaten ezaugarriengatik kontuan hartu beharko liratekeenak, jada hasita dauden jarduerak alde batera utzita. 
VI.1. Orokorrak
Hona gure gomendioak:
· Kontu orokorra legez ezarritako epeetan egitea.
· 1998ko erregelamendu organikoa udal egituraren arabera egokitzea.
· Informazio ekonomiko-finantzarioa zabaldu eta udalaren Interneteko webgunean sartzea ez soilik udal aurrekontua, baizik eta haien betetzea eta menpeko organismoen auditoretzak.
VI.2. Barne-kontrola
Ekitaldian udal kontu-hartzailetzak eginiko barne-kontrolak jomuga izan du gastuen aurretiazko fiskalizazio mugatua, ordainketa-aginduaren kontu-hartzea eta udaleko erakunde autonomo eta enpresa publikoen kontrol finantzarioa, kanpo-auditoreek eginiko auditorien bitartez eginikoa. Halaber, aurreko urteetako langile-gastuen fiskalizazioa egin zen.
Hona gure gomendioak:
· Aztertzea barne kontrola gauzatzen deneko alderdi bakoitzari eman beharreko edukia eta norainokoa, halako moduan non urtean zehar definitzen diren arlo edo proiektuetako aurretiazko kontu-hartzailetza eta fiskalizazio lanak egin ahal izanen baitira.
VI.3. Langileak
Hona gure gomendioak:
· Aldi baterako kontratatutako langileen espedienteak egitea eta aztertzea langileei buruzko espediente informatizatuak ezartzea komeni den.
· Nafarroako Aldizkari Ofizialean argitaratzea izendapen askeko langileen eta udalbatzako kideen ordainsariei buruzko akordioak.
· 44/2003 Foru Dekretuari jarraituz, txandaka lan egiteagatiko osagarria justifikatzen duten txandak jasota edukitzea.
· “Ogasun Publikoa hartzekodun” (140.977 euro) eta “Funtzionarioen osasun laguntza” (56.529 euro) kontuetan aurreko urteetatik datozen saldoak aztertu eta, kasua bada, erregularizatzea.
· Lanpostuak plantilla organikoaren aldaketen bidez sortu eta amortizatzea.
· Aldizka “lotura-multzoen” exekuzioa kontrolatzea, behar diren aurrekontu-aldaketak egin ahal izateko.
· Urtero gizarte segurantzako hamabi hilabeteen zenbatekoak jasotzea eta, kasua bada, behar diren aldaketak egitea.
VI.4. Bestelako gastu eta inbertsioak
Hona gure gomendioak:
· Haiek exekutatu aurretik, kontratuen aldaketa izapidetzea espediente baten bitartez, araudiak aurreikusten dituen jarduketa guztiak bere barrenean hartuko dituena.
· Erregistrotik pasatzea edo jasotzea dokumentazioa noiz ematen den, zeren eta, nahiz eta ohikoa ez izan datarik gabeko dokumentazioa egotea, halakorik ez egoteak eragozten baitu kontratuetan ezarritako epeak betetzeari buruzko kontrola egitea.
· Gobernu Batzarrak erabakiak hartzea, kontratuak egin aurretik.
· Fakturen ordainketaren izapidetzea arintzea, berandutza interesak ordaindu behar ez izateko, horrelakoak gertatu baitira zenbait kasutan.
· Irizpide homogeneo eta nahikoak aplikatzea diru-laguntzak justifikatzeko eta espedientean haien berrikuspena jasotzea. Halaber, udalak jarduketa plan bat egin beharra dauka aipatutako jardueraren onurak zuzen gauzatzeko, arau indardunetan ezarritakoaren arabera.
· Diru-sarreren kontusail guztien aurrekontuak egiteko “diru-sarreren aurreikuspenen txostenean” ezarritako irizpideak jarraitzea, zeren eta exekuzio irizpideak jarraitu ez diren bi kasuetan exekuzio hori aurreikusita zegoenetik desbideratu baita.
· Egiaztatzea ea desbideratzerik ba ote dagoen hasieran kalkulatutako kostuaren eta amaierako kostuaren artean, EIOZa likidatu ahal izateko.
VI.5. Erakundeak eta enpresak
Erakunde autonomoen, haur eskolen eta hirigintzako udal gerentziaren kontuak; fundazioen, Gayarre Antzokiaren eta Erruki Etxearen kontuak, eta udalak partaidetzaren gehiengoa duen enpresen kontuak –ANIMSA, Asimec, Mercairuña, Comiruña eta P.C.H.– profesional independenteek ikuskatu dituzte. Kasu guztietan, aldeko iritzia agertu dute; ziurgabetasuna agertu dute, berriz, Erruki Etxearen kasuan, sozietateen gaineko zergaren aitorpena aurkezteari dagokionez.

Hirigintzako Gerentziaren kasuan, Gayarre Antzokiaren kasuan eta ANIMSA eta Mercairuña enpresen kasuan, auditoreak eginiko berariazko lan bat ere ageri da, entitate horiek legezkotasuna betetzeari buruzkoa. Kasu guztietan, aldekoa da emaitza.
Berriz diogu Hirigintzako Udal Gerentziaren hirigintza proiektuen kontuak itxi eta likidatzea komeni dela, batez ere kontuan izanda egungo egoera ekonomikoan diruzaintza gerakin bateratu negatiboa dagoela, Gerentziaren kasuan positiboa bada ere.
VII. Beste alderdi batzuk
Egungo abagunean, egokitzat jotzen dugu udala lantzen ari den inbertsio kuantitatiboki garrantzitsuenak aztertzea. Sanferminetako zentro tematikoari buruz ari gara. 

Proiektu hori orain dela ia hamar urte planteatu zen hiriko beste toki batean, eta arkitektura-proiektua egin ondoren, Vianako Printzea Erakundeak ez zuen baimendu, harresien multzoan eragiten zuen afekzioarengatik. Beste kokagune baterako berreskuratu zen gero, eta bideragarritasunari buruzko azterlana egin dugu. Udalak jo zuen ez zela beste azterlan bat egin behar, zeren eta aurrekoarekiko alderatuta baldintzak aldekoagoak baitziren, eredu finantzarioa aldatu baitzen.
Aurrekoak, 2004koak, guztira 32,7 milioiko inbertsio bat zuen abiapuntu (BEZik gabe), Europar Batasunaren 3,6 milioi euroko eta udalaren 8,4 milioi euroko ekarpenekin. Gainerakoa, finantza entitateekin eginiko maileguekin finantzatuko zen.
Egungo kasuan, Nafarroako Gobernuak aurreikusitako inbertsioaren ehuneko 80 inguru diru-laguntza gisa jarriko duenez, ez da beharrezkotzat jo azterlana gaurkotzea.
Nafarroa 2012 Planean, Nafarroako Parlamentuak 2008an onetsitakoan, Gobernuak 24 milioi euroko aurrekontua dago aurreikusita obra horretarako.
Gure iritziz, dakarren gastuarengatik munta handikoa den inbertsio orok bideragarritasunari buruzko aldez aurretiko plan bat eskatzen du, are gehiago oraingoa bezalako abagunean.
Udalaren ikuspuntu hutsetik emaitzak positiboak izan daitezkeela onartuta ere, uste dugu hori baliozkoa izanen litzatekeela baldin eta diru-laguntza beste iturri batzuetatik lortuko balitu; baina, diru-laguntzak Nafarroako Gobernutik heldu direnez, uste dugu proiektuaren bideragarritasuna aztertu beharra dagoela kontuan izanda finantziazio osoa Nafarroako diru publikoetatik heldu dela (Gobernukoa izan zen udalekoa izan), eta, horrenbestez, inbertsioaren udal ikuspegia ez dela nahikoa.
Hori dela eta, proiektuari buruzko beste azterlan batzuetan eta bideragarritasunari buruzko aurreko azterlanean ere sartu gabe, honakoa gomendatzen dugu:
· Administrazio publiko guztiek egiten dituzten inbertsio muntadun guztietan bideragarritasun azterlanak egitea, hasi aurretik, eta finantziazioa Nafarroako entitate publiko batetik baino gehiagotik iristen den kasuetan, azterlana modu orokorrean egitea, inbertsioaren guztizkoari erreparatuta. 
Logikoa denez, sektore publikoan erabakiak hartzea ezin da soilik oinarritu emaitza ekonomiko positiboetan, baina guztiz ezagutu behar dira aurreikusitako egoerak eta gero exekuzioa aztertu, batez ere egungoa bezalako une ekonomikoetan.
Txosten hau auditore Jesús Muruzabal Lerga jaunak proposatuta egin da, bera izan baita lan honen arduraduna, araudi indardunak ezarritako tramiteak bete ondoren.
Iruñean, 2010eko martxoaren 30ean
Lehendakaria: Helio Robleda Cabezas
Iruñeko alkateak behin-behineko txostenari aurkeztutako alegazioak
Lehendakari agurgarri hori:
Joan den martxoaren 17an Iruñeko Udalaren 2008ko ekitaldiko behin-behineko fiskalizazio-txostena jaso genuen.
Aurreko urteetan adierazi izan dugun bezala, Comptos Ganberak urtetik urtera egiten dituen ekarpenak garrantzi handikoak dira Iruñeko Udalaren kudeaketa hobetzeko prozesuan, eta fiskalizazio-lanek detektatu ahal izan dituzten akatsak zuzentzeko ahalegina egin da 2008ko kontuei dagokienez haien berri eman den unean bertan. 
Sanferminetako zentro tematikoaren inbertsioaren azterketaren ondorioz emandako gomendioari dagokionez, adierazi beharra dago udalak daukan bideragarritasun plana baliagarria izan zaigula orain arte hartutako erabakiak hartzeko. Nolanahi ere, jakitera ematen dizugu erakusketako edukien diseinuaz arduratu den enpresak garatu beharreko lanen artean dagoela espazio berriari eta hartan egonen diren behin betiko edukiei buruzko bideragarritasun plan bat egitea.
Bukatzeko, egindako ekarpen guztiak eskertu nahi dizkizut, ekarpen horiek udalaren antolakuntza, barne kontrola, eragingarritasuna eta efizientzia hobetzeko lagungarri izanen baitira.
Iruñean, 2010eko martxoaren 26an
Alkatea: Yolanda Barcina Angulo
Aurkeztutako alegazioei Comptos Ganberak emaniko erantzuna

Iruñeko Udaleko alkateak aurkeztutako alegazioak aztertuta, txostenean erantsi ditugu, uste baitugu ez diotela haren edukiari eragiten, eta txostena behin betikotzat jo dugu.
Iruñean, 2010eko martxoaren 30ean
Lehendakaria: Helio Robleda Cabezas

